**HOTARÂREA NR.71**

**DIN 14.12.2017**

**Privind stabilirea impozitelor si taxelor locale pe anul 2018.**

**Consiliul Local al Comunei Moneasa,**

**Având în vedere temeiurile juridice, respectiv prevederile :**

**a)Art. 56, art. 120 alin. (1), art. 121 alin. (1) și (2) și art. 139 alin. (2) din Constituția României, republicată;**

**b)Art. 7 alin. (2) din Legea nr. 287/2009 privind Codul civil, republicată, cu modificările ulterioare;**

**c)Art. 20 și 28 din Legea-cadru a descentralizării nr. 195/2006;**

**d)Art. 27, art. 36 alin. (1), alin. (2) lit. b) și alin. (4) lit. c), art. 45 din Legea administrației publice locale nr. 215/2001, republicată, cu modificările și completările ulterioare;**

**e)Art. 5 alin. (1) lit. a) și alin. (2), art. 16 alin. (2), art. 20 alin. (1) lit. b), art. 27, art. 30 și art. 761 alin. (2) și (3) din Legea nr. 273/2006 privind finanțele publice locale, cu modificările și completările ulterioare;**

**f)Art. 1, art. 2 alin. (1) lit. h), precum și pe cele ale titlului IX din Legea nr. 227/2015 privind Codul fiscal, cu completările ulterioare;**

**g)Ordonanței de urgență a Guvernului nr. 80/2013 privind taxele judiciare de timbru, cu modificările și completările ulterioare;**

**h) Legea nr. 207/2015 privind Codul de procedură fiscală,modificat și completat prin LEGEA nr. 82 din 27 aprilie 2017; ORDONANŢA DE URGENŢĂ nr. 42 din 9 iunie 2017; ORDONANŢA nr. 30 din 30 august 2017.;**

**i)Hotărârea Consiliului Local Moneasa nr.48/2013 privind stabilirea zonelor la nivelul comunei Moneasa,**

**și prevederile art. 2 din Legea nr. 351/2001 privind aprobarea Planului de amenajare a teritoriului național - Secțiunea a IV-a Rețeaua de localități, cu modificările și completările ulterioare, coroborate cu cele ale Legii nr. 2/1968 privind organizarea administrativă a teritoriului României, cu modificările și completările ulterioare, referitoare la componența unităților administrativ-teritoriale, prin care de stabilește ierarhizarea localităților la nivelul comunei Moneasa,după cum urmează:**

**-Rangul IV: Moneasa;**

**-Rangul V: Rănușa**

**luând act de:**

**-expunerea de motive a primarului Herbei Ioan Nuțu, în calitatea sa de inițiator,înregistrata sub nr.2536 din 11.12.2017;**

**-raportul Compartimentului Contabilitate, înregistrat sub nr.2535 din 11.12.2017;**

**-raportul Comisiei de specialitate a Consiliului Local Moneasa pentru buget – finanțe;**

**-votul consilierilor locali prezenti la sedinta:**

**"pentru" 8 ,"impotriva" ,"abtineri" ,"absenti" 1 .**

**În temeiul art. 36 alin. (1), alin. (2) lit. „b”, alin. (4) lit. „c”, alin. (9) şi art. 45 alin.(1), din Legea administraţiei publice locale nr.215/2001, republicată, cu modificările şi completările ulterioare,**

**H O T Ă R A S T E**

**Art. 1. Se aproba:(1) Impozitele și taxele locale, precum și taxele speciale, pe anul 2018, se stabilesc potrivit prezentei hotărâri.**

**(2) Tabloul cuprinzând valorile impozabile, nivelurile impozitelor și taxelor locale, taxele speciale și amenzile care se stabilesc, se actualizează sau se ajustează, după caz, de către Consiliul Local al comunei Moneasa, sunt prevăzute în anexele 1-11, care fac parte integrantă din prezenta hotărâre.**

**Art. 2- Se stabilesc următoarele cote:**

**a)cota prevăzută la art.457 alin.(1) din Legea nr.227/2015 privind Codul fiscal (impozit pentru clădirile rezidenţiale şi clădirile- anexă în cazul persoanelor fizice), se stabileşte la 1,2%.**

**b)cota prevăzută la art.458 alin.(1)din Legea nr.227/2015 privind Codul fiscal (imp.pentru clădirile nerezidenţiale în cazul persoanelor fizice) se stabileşte la 1,2 %**

**d)cota prevăzută la art.458 alin.(4) din Legea nr.227/2015 privind Codul fiscal (impozit pentru clădirile nerezidenţiale în care valoarea clădirii nu poate fi fi calculată conform prevederilor art. 458 alin. (4) în cazul pers. fizice), se stabileşte la 2%.**

**c)cota prevăzută la art.460 alin.(1) din Legea nr.227/2015 privind Codul fiscal (impozit/taxa pentru clădirile rezidenţiale în cazul persoanelor juridice), se stabileşte la 1,3%**

**d)cota prevăzută la art.460 alin.(2) din Legea nr.227/2015 privind Codul fiscal (impozit/taxa pentru clădirile nerezidenţiale în cazul persoanelor juridice), se stabileşte la 1,3%.**

**e)cota prevăzută la art.460 alin.(8) din Legea nr.227/2015 privind Codul fiscal (impozit/taxa pentru clădirile a căror valoare impozabilă nu a fost actualizată înultimii 3 ani anteriori anului de referinţă( 01.01.2014) în cazul persoanelor juridice), se stabileşte la 5%;**

**f)in cazul clădirilor: în stare avansată de degradare, stare de paragină, insalubre, faţade nereparate/necurăţate/netencuite/ nezugrăvite, geamuri sparte sau alte situaţii de asemenea natură;**

**- în cazul terenurilor: stare de paragină, acoperit de buruieni, părăsit/abandonat, insalubre, neefectuarea curăţeniei în curţi, neîntreţinerea/nerepararea împrejmuirilor sau alte situaţii de asemenea natură, se majorează impozitul pe clădiri şi impozitul pe teren cu 500%.**

**g)- Orice persoană care beneficiază de servicii de reclamă şi publicitate în baza unui contract sau a unui alt fel de înţelegere încheiată cu altă persoană datorează plata taxei prevăzute la art. 477 alin. (5) din Legea nr.227/2015**

**Cota prevăzută la art. 477 alin. (5) din Legea nr.227/2015 (taxa pentru serviciile de reclamă şi publicitate), se stabileşte la 3%.**

**Taxa pentru servicii de reclamă şi publicitate prevăzută la alin. (g) se declară şi se plăteşte la bugetul local, lunar, până la data de 10 a lunii următoare celei în care a intrat în vigoare contractul de prestări de servicii de reclamă şi publicitate.**

**Art.2.Reducerile și scutirile acordate de consiliului local:**

**a). Scutiri :**

**1. Art. 456 alin. (2) si Art. 464 alin. (2)Cod fiscal- pentru o clădire şi terenul aferent ,de la domiciliul de reședință**

**2.Art. 469 alin. (4) Cod fiscal -impozitul auto pentru un singur autoturism,**

**în condiţiile şi pentru contribuabilii prevăzuţi la Art. 485 alin. (1),lit. r) , s) și t) art. 487 alin. a) - b) din Codul fiscal.,respectiv pentru urmatoarele categorii :**

**-veterani de război,văduve de război şi văduve de veterani de război care nu s-au recăsătorit;**

**-persoane fizice prevăzute de D.L .nr.118/1990 republicat, cu modif. și completările ulterioare.**

**-persoane cu handicap grav sau accentuat şi persoane încadrate în gradul I de invaliditate.**

**b.)Reduceri : cu 50%**

**3.Art.456(1) alin o.)-impozitul pe clădiri,**

**4.Art.464 (2) alin m.) impozitul pe teren,**

**5.Art.469 (4) alin a.)-taxa asupra mijloacelor de transport,**

**pentru persoanele fizice care domiciliază şi trăiesc în localităţile precizate în Hotărârea Guvernului nr. 323/1996 privind aprobarea Programului special pentru sprijinirea dezvoltării economico-sociale a unor localităţi din Munţii Apuseni, cu modificările ulterioare .**

**c.)Bonificația prevăzută la art.462 alin 2 ,art.467 alin2 și art.472 alin2 din Codul fiscal pentru plata cu anticipatie până la 31 martie a impozitului datorat pentru intregul an pentru clădiri, terenuri și mijloacele de transport se stabilește la 10%.**

**Art.3.Se aprobă cuantumul taxei speciale de salubrizare pentru persoanele fizice şi juridice , conform anexei nr. 10 , care face parte integrantă din prezenta hotărâre.**

**Art.4.Se aprobă cuantumul taxei pentru utilizarea temporara a terenurilor publice (Art.486alin.(1) Cod Fiscal) cf, anexei nr. 11 care face parte integrantă din prezenta hotărâre.**

**Art.5.Zonarea intravilanului și Zonarea extravilanului comunei Moneasa avută în vedere la determinare obligaţiilor fiscale , rămâne cea stabilită prin Hotărârea Consiliului Local al comunei Moneasa nr. 48/2013 .**

**Art.6.Anexele 1- 11 fac parte integranta din prezenta hotărâre.**

**Art.7. Cuantumul impozitelor, taxelor locale şi amenzilor stabilite prin hotărâre se aplică începând cu data de 01.01.2018.**

**Art 8.Aducerea la îndeplinire a prezentei hotărâri se asigură de către primarul comunei Moneasa,prin aparatul de specialitate .**

**Art.9(1) Prezenta hotărâre se comunică, în termenul prevăzut de lege, Primarului comunei Moneasa, Institutiei Prefectului - județului Arad și se aduce la cunoștință publică, prin afișarea la Primărie, în spațiul accesibil publicului, precum și pe pagina de internet www.primariamoneasa.ro.**

**(2) Prezenta hotărâre se publică și la adresa de internet http://uat.mdrap.ro/, potrivit prevederilor alin. (2) și (3) art. 761 din Legea nr. 273/2006 privind finanțele publice locale, cu modificările și completările ulterioare.**

**PRESEDINTE SEDINTA, SECRETAR,**

**OPREA IOAN PUIE IOAN**